Sy maak seker dat die resepte sonder te veel moeite of onkoste buite Frankryk aangedurf kan word. Dis kos hierdie wat meer as net die lyf voed, dis kos wat die siel verwarm. Sielskos, hartlike kos, opregte kos.
“Á table!” bulder Alain uit die kombuis, bo-oor die musiek wat soos altyd vreeslik hard speel wanneer hy kook. “Kos is op die tafel!”
Sy is mal oor eet en kosmaak en sy skryf soos ŉ engel. Geen wonder haar boek met kosstories en gunstelingresepte bied ŉ onweerstaanbare kombinasie nie.